مغنی تبسم

مغنی تبسم جن کا حقیقی نام محمد عبد المغنی، حیدرآباد، دکن سے تعلق رکھنے والے اردو کے پروفیسر، نقاد، شاعر، مصنف، مدیر، ادارہ ادبیات اردو کے ڈائریکٹر، سب رس (ماہنامہ) کے مدیر اور شعروحکمت (ششماہی) کے لیے شہریار کے ساتھی مدیر تھے۔

فکری تبدیلیاں 
مغنی اپنے کالج کے دنوں میں کمیونزم سے متاثر ہوئے۔ پھر وہ بعد میں ترقی پسند تحریک سے وابستہ ہوئے۔ پھر وہ جدید ادب کی طرف مائل ہوئے۔ مگر پھر سے وہ ترقی پسند تحریک سے جڑ گئے۔ ان کی شاعری میں نظم اور غزل دونوں کا امتزاج پایا جاتا ہے۔

تدریسی خدمات 
مغنی تبسم 1958ء میں اردو کے لیکچرر کے طور جامعہ عثمانیہ میں مقرر ہوئے۔ وہ 1990ء میں اسی شعبے سے پروفیسر کے طور پر وظیفہ حسن کے خدمت پر سبکدوش ہوئے۔

مجموعات کلام 
 نوائے تلخ، 1946ء
 پہلی کرن کا بوجھ، 1980ء
 مٹی مٹی میرا دل، 1991ء
 درد کے خیمے کے آس پاس، 2002ء

ادبی تنقید 
 بازیافت 1969ء
 آواز اور آدمی 1992ء
 لفظوں سے آگے 1993ء

تحقیقی کام 
 فانی بدایونی - حیات
 شخصیت اور شاعری، 1969ء

سوانح 
 فانی بدایونی پر ساہتیہ اکیڈمی کے لیے ایک مقالہ 1993ء

تالیفات 
 نذر فانی بدایونی 1968ء
 فانی کی نادر تحریریں 1970ء
 فکر اقبال 1977ء
 کہانیاں 1983ء
 انگریزی میں معاصر ہندوستانی کہانیاں 1996ء
 عصری ہندوستانی کہانیاں
 دکنی لغت و تذکرہ دکنی مخطوطات از آغا حسن حیدر 2002ء
 ہندوستانی مسلمان سیاسی منزل کی تلاش 2003ء

تراجم 
 کہانی اور اس کا فن 1957ء
 شادی کی آخری سالگرہ 1975ء

ادارت 
 سب رس (ماہنامہ)
 شعروحکمت (ششماہی)

متفرق کتابیں 
 تیلگو ادب کی تاریخ پر ایک نظر 1956ء
 نکاتِ اردو 1956ء

توسیعی خطابات 
مغنی تبسم کئی جگہوں پر توسیعی خطابات دے چکے تھے، جن میں حسب ذیل مقامات شامل تھے:
 علی گڑھ مسلم یونیورسٹی
 جامعہ اردو، علی گڑھ
 یونیورسٹی آف حیدرآباد
 یونیورسٹی آف میسور
 ڈاکٹر بی آر امبیڈکر اوپن یونیورسٹی
 بمبئی یونیورسٹی
 ہندی اکیڈمی، آندھرا پردیش

بیرونی خطابات 
مغنی تبسم کئی بیرونی خطابات دے چکے تھے، جن میں حسب ذیل مقامات شامل تھے:
 اردو مرکز، لندن
 اردو شعری سخن، علمی مجلس، لندن
 اردو کی بحیثیت مادری زبان تعلیم، امیر خسرو سوسائٹی، شکاگو، امریکا
 دکنی غزل، یونیورسٹی آف کیلیفورنیا، برکلے، امریکا

اعزازات 
مغنی تبسم کو متعدد اعزازات سے نوازا گیا۔ یہ اعزازات انہیں تو اردو اکیڈیمیوں کی جانب سے ملے۔ ان میں اترپردیش ،بہار ،مغربی بنگال ،آندھرا پردیش کی اردو اکیڈیمیاں شامل ہیں۔ اس کے علاوہ آندھرا پردیش کے میڈاناٹرسٹ ،بابول ریڈی فاﺅنڈیشن (حیدرآباد)، پوٹی سری رامولو تیلگویونیورسٹی (حیدرآباد) کے اور ساہتیہ اکیڈمی کی جانب سے بھی ایوارڈ ملے۔ ان کی شاعری اور ادبی خدمات کے اعتراف میں انھیں غالب ایوارڈ بھی ملا۔۔ سال 2007ء میں انھیں عالمی فروغ اردو ایوارڈ قطر سے ملا۔ دوحہ قطر سے ملنے والے اس گراں قدرایوارڈ کی مالیت ایک لاکھ پچاس ہزار روپے نقد اور طلائی تمغا تھا ۔

انتقال 
مغنی تبسم کا انتقال 15 فروری، 2012ء کو لمبی علالت کے بعد حیدرآباد کے ایک کارپوریٹ اسپتال میں ہوا۔ ان کے پسماندگان میں بیوی، دو بچے اور تین لڑکیاں تھیں۔ انہیں حیدرآباد خیریت آباد علاقہ کے قلی قطب شاہی قبرستان میں سپرد خاک کیا گیا تھا۔

نمونہ کلام

حوالہ جات 

1930ء کی پیدائشیں
2012ء کی وفیات
اردو شعرا
حیدرآباد، بھارت کی شخصیات